open-index/open-wikipedia-markdown huggingface dataset:
הקוד (סדרת טלוויזיה)

**הקוד** (באנגלית: **The Code**) היא סדרת-מתח אוסטרלית בהפקת רשת ABC, במרכזה העיתונאי נד בנקס (דן ספילמן) ואחיו ג'סי (אשלי צוקרמן), האקר הסובל מבעיות נפשיות. העונה הראשונה של הסדרה, בת שישה פרקים, שודרה באוסטרליה בשנת 2014, והעונה השנייה שודרה בשנת 2016.

בשנת 2015 זכתה הסדרה בפרס ACTAA בקטגוריית סדרת הדרמה הטובה ביותר. אשלי צוקרמן זכה בפרס השחקן הטוב ביותר, דן ספילמן היה מועמד בקטגוריה זו וצ'לסי פרסטון-קרייפורד זכתה בפרס שחקנית המשנה הטובה ביותר. הפרק הראשון בסדרה זכה בפרס הבימוי הטוב ביותר בסדרת טלוויזיה, העריכה הטובה ביותר והפסקול הטוב ביותר. 

הסדרה שודרה, בין היתר, גם באיסלנד, ארצות הברית, בריטניה, גרמניה, דנמרק, ישראל, צרפת וקנדה.

## העונה הראשונה
העונה הראשונה נפתחת בתאונת דרכים באאוטבק, בה נהרגת נערה ממוצא אבוריג'יני ובן-זוגה נפצע. לידי העיתונאי נד בנקס מגיע מידע אודות התאונה הגורם לו לחקור אותה. מנהלת בית הספר בו למדו הנערים, אלכס וישאם (לוסי לולס) שולחת לו את הטלפון הסלולרי של הנערה, שניזוק בתאונה. אחיו ג'סי מצליח לשחזר סרטון שהיה שמור על המצלמה, בו נראים רגעי התאונה, ומהם עולה כי הנערה לא נהרגה כתוצאה ממנה, אלא נרצחה על ידי נהג המשאית. ככל שהם מעמיקים לחקור, הם מגלים שהפרשה סבוכה משחשבו, ומסתירה סודות אפלים.

## העונה השנייה
בעונה השנייה נדרשים נד וג'סי, כתנאי למניעת הסגרתם לארצות הברית, לסייע באיתורו של האקר בשם ג'אן רות (אנתוני לפאליה), לאחר שבאתר אינטרנט שבבעלותו הוצע למכירה נער שנחטף. תוכנית הפעולה של המשטרה הפדרלית של אוסטרליה משתבשת, וג'אן חוטף את ג'סי והאני למערב גינאה החדשה. לאחר שג'אן לומד מג'סי על מכירת הנער, שלא הייתה ידועה לו, הוא מסייע לו באיתורו. במרוצת הזמן מתברר לנד וג'סי שג'אן הוא לא בהכרח האיש הרע שתואר להם, וכי תמונת המצב מורכבת הרבה יותר, וכוללת אינטרסים כלכליים של תאגיד אוסטרלי רב-עוצמה.

## דמויות
* נד בנקס (דן ספילמן) - עיתונאי
* ג'סי בנקס (אשלי צוקרמן) - אחיו של נד, האקר גאון ומבריק הסובל מבעיות נפשיות
* האני פראנדה (אדל פרוביץ') - חברתו של ג'סי, גם היא האקרית

### העונה הראשונה
* פרי בנסון (אדם גרסיה) - עורך אתר האינטרנט בו עובד נד
* סופי וולש (צ'לסי פרסטון-קרייפורד) - דוברת במשרד ראש הממשלה המיודדת עם נד ומדליפה לו מידע
* אנדי קינג (פול טאסון) - קצין הביטחון של חברת פייזנטו
* לינדון ג'ויס (דן ויילי) - סוכן של המשטרה הפדרלית של אוסטרליה
* אלכס וישאם (לוסי לולס) - מנהלת בית הספר בו למדו הנערים שהיו מעורבים בתאונה
* רנדל קיטס (איידן יאנג) - ראש הסגל במשרד ראש הממשלה
* איאן בראדלי (דייוויד ונהם) - שר החוץ והמסחר

### העונה השנייה
* ג'אן רוט (אנתוני לפאליה) - האקר המתגורר במערב גינאה החדשה
* לארה דיקסון (סיגריד ת'ורנטון) - ראש יחידת הסייבר הממשלתית
* מרינה בקסטר (רובין מלקולם) - שרת החוץ
* דייוויד בנקס (ג'ף מורל) - אביהם של נד וג'סי
* נולן דניאלס (בן אוקסנבולד) - סוכן של המשטרה הפדרלית של אוסטרליה
* מג פלין (אלה סקוט לינץ') - צלמת ופעילה למען עצמאות מערב גינאה החדשה

## הפקה
עלילת העונה הראשונה מתרחשת בקנברה ובעיירה הדמיונית לינדארה. קטעי החוץ בקנברה צולמו בין היתר בבית הפרלמנט, האוניברסיטה הלאומית של אוסטרליה ואגם בארלי גריפין. העיירות ברוקן היל בניו סאות' ויילס וקוקברן באוסטרליה הדרומית שימשו כאתרי הצילומים עבור לינדארה.

## קישורים חיצוניים
* 

* הקוד באתר playmakermedia

קטגוריה:סדרות טלוויזיה אוסטרליות
Officium Defunctorum

[שמאל|ממוזער|200px|כריכת הקובץ בו יצאה היצירה בשנת [1605]]
**Officium Defunctorum** היא יצירה מוזיקלית שכתב מלחין הרנסאנס הספרדי תומאס לואיס דה ויקטוריה. זוהי למעשה מיסת רקוויאם למעט המזמור דיאס אירה ובתוספת קטע מספר איוב ומוטט לוויה נוסף, שנכתבה לזכר מריה, נסיכת ספרד, ארכידוכסית אוסטריה. ויקטוריה עבד בחצרה של מריה משנת 1586, וכשנפטרה בשנת 1603 הקדיש לה יצירה זו. יצירה זו מכונה לעיתים "**הרקוויאם של ויקטוריה**" אף על פי שוויקטוריה כתב מיסת רקוויאם נוספת בשנת 1583.

## היסטוריה
בשנת 1603 נפטרה מריה שהייתה ביתו של קרל החמישי, קיסר האימפריה הרומית הקדושה ואשתו של מקסימיליאן השני, קיסר האימפריה הרומית הקדושה. ויקטוריה עבד בחצרה של מריה כבר משנת 1586, וכשנפטרה הקדיש לה יצירה זו. את היצירה הגיש למרגרט, ארכידוכסית אוסטריה, ביתה הצעירה של מריה, לכבוד "טקס הקבורה של אמך הנערצת ביותר". הקיסרית נפטרה ב-26 בפברואר וטקס הלווייתה התקיים בתחילת מרץ, סביר להניח שוויקטוריה לא הספיק להשלים את היצירה עד להלווייתה ולכן ככל הנראה ביצוע הבכורה של המיסה היה בטקס גדול שנערך לזכרה ב-22 וב-23 באפריל במדריד.

ויקטוריה הוציא בימי חייו עשרה כרכים של יצירתו. ה־Officium Defunctorum היא היצירה היחידה אותה הוציא בנפרד בשנת 1605 והיא נחשבת לכרך ה-11 של כתביו.

## היצירה
היצירה היא יצירה קולית בלבד למקהלה של שישה קולות (סופרן ראשון ושני, אלט, טנור ראשון ושני ובס). ביצוע ממוצע של היצירה אורך כ-45 דקות. 

### סדר הפרקים
החלקים שאינם מופיעים ברקוויאם הליטורגי מוסברים. תפילת הקיריה חוזרת גם בתחילה וגם בסוף. 
* Taedet animam meam - "נקטה נפשי בחיי" ().
* Introit
* Kyrie
* Gradual
* offertorium
* Sanctus
* Agnus Dei
* Communion
* Versa est in luctum cithara mea - מוטט לוויות שאיננו נכלל בדרך כלל במיסת הרקוויאם.
* Libera me
* Kyrie

## קישורים חיצוניים

* [תווי היצירה להורדה בחינם באתר פרויקט ספריית התווים הבינלאומי (IMSLP).](http://imslp.org/wiki/Officium_defunctorum_(Victoria,_Tom%C3%A1s_Luis_de))

קטגוריה:מיסות רקוויאם
קטגוריה:יצירות המאה ה-17
הקורפוס ה-82 (ורמאכט)

**הקורפוס ה-82** (בגרמנית: **LXXXII. Armeekorps**) היה קורפוס של הורמאכט שלחם במלחמת העולם השנייה.

## היסטוריה
הקורפוס הוקם ב-25 במאי 1942, על בסיס הקורפוס ה-37, כחלק מהארמייה ה-15, וכמפקדו מונה אלפרד בהם-טטלבאך.

כשהחלה הפלישה לנורמנדי הוחזק הקורפוס במקומו סביב מצר קאלה, ולא נשלח לנורמנדי, עקב מחשבתו של הפיקוד העליון הגרמני שהפלישה היא הסחה לקראת הפלישה האמיתית באזור קאלה. באוגוסט 1944 הועבר הקורפוס תחת פיקוד הארמייה הראשונה, ולחם עמה בקרבות בשמפאן ובחבל הסאר. באפריל 1945 הועבר הקורפוס תחת פיקוד הארמייה השביעית, ולחם עמה בקרבות בהסן ובבוואריה, ובסוף המלחמה נכנע לכוחות האמריקניים באוסטריה.

## מפקדים
* אלפרד בהם-טטלבאך (25 במאי 1942 - 31 באוקטובר 1942)
* ארנסט דהנר (31 באוקטובר 1942 - 1 באפריל 1943)
* ארווין ינקה (1 באפריל 1943 - 1 ביוני 1943)
* ארנסט דהנר (1 ביוני 1943 - 10 ביולי 1943)
* יוהאן זינהובר (10 ביולי 1943 - 1 בספטמבר 1944)
* ולטר הרליין (1 בספטמבר 1944 - 30 בינואר 1945)
* ולטר האהם (30 בינואר 1945 - 1 באפריל 1945)
* תאודור טולסדורף (1 באפריל 1945 - 15 באפריל 1945)
* ולטר לוכט (15 באפריל 1945 - 20 באפריל 1945)
* תאודור טולסדורף (20 באפריל 1945 - 8 במאי 1945)

## סדר הכוחות
### הפלישה לנורמנדי
בפלישה לנורמנדי כלל הקורפוס את היחידות הבאות:
* דיוויזיית השדה של הלופטוואפה ה-18
* הדיוויזיה ה-47
* הדיוויזיה ה-49

### 30 באפריל 1945
ב-30 באפריל 1945 כלל הקורפוס את היחידות הבאות:
* דיוויזיית הפולקסגרנדיר ה-36
* הדיוויזיה ה-416

## קישורים חיצוניים
* הקורפוס ה-82 באתר lexikon-der-wehrmacht 

## הערות שוליים

קטגוריה:זירת מערב אירופה במלחמת העולם השנייה 
82
Elder

**Elder** היא להקת הבי מטאל מהעיר בוסטון שבארצות הברית, אשר הוקמה בשנת 2006. הלהקה מורכבת משלושה אנשים: ניק דיסאלבו (גיטרה, קלידים ושירה), מאט קוטו (תופים) וג'ק דונובן (גיטרה בס). מאז הקמתה, Elder שחררה ארבעה אלבומים ומספר אלבומי דמו ומיני-אלבומים.

## היסטוריה
בשנת 2006, שחררה הלהקה מיני-אלבום/ספליט, יחד עם להקת הרוק הפסיכדלי Queen Elephantine.

## דיסקוגרפיה
### Elder / Queen Elephantine
מיני-אלבום/ספליט זה הוא אלבומה הראשון של הלהקה, אשר שוחרר בספטמבר 2006.

רשימת שירים:
# Queen Elephantine - Ramesses I 	
# Queen Elephantine - Ramesses II 		
# Queen Elephantine - Ramesses III 	
# Queen Elephantine - Ramesses IV	
# Elder - 1162
# Elder - Red Sunrise
# Elder - Black Midnight
# Elder - Soul Incarnate

### 
אלבום זה הוא אלבום הדמו הראשון של הלהקה, אשר שוחרר במאי 2007.

רשימת שירים:
# 1162
# Red Sunrise 		
# Black Midnight

### 
אלבום זה הוא האלבום הראשון של הלהקה באורך מלא. האלבום משלב דום מטאל עם אלמנטים של סטונר רוק.

רשימת שירים:
# White Walls
# Hexe
# Riddle of Steel Pt. 1
# Ghost Head
# Riddle of Steel Pt.2

### Dead Roots Stirring
אלבום זה הוא אלבומה השני של הלהקה, אשר שוחרר ב-25 באוקטובר 2011. בניגוד לאלבום הקודם, אלבום זה משלב סטונר רוק עם אלמנטים של רוק פסיכדלי.

רשימת שירים:
# Gemini
# Dead Roots Stirring
# III
# The End
# Knot

### Demos & Live
אלבום הדמו השני של הלהקה המשלב שירים שהוקלטו בהופעה חיה.

רשימת שירים:
# 1162 		
# Red Sunrise 		
# Black Midnight 		
# Gemini (Live) 		
# Riddle of Steel (Live)

### ''Lore''
אלבום זה הוא אלבומה השלישי של הלהקה, אשר שוחרר ב-27 בפברואר 2015.

רשימת שירים:
# Compendium
# Legend
# Lore
# Deadweight
# Spirit at Aphelion

### ''Reflections of a Floating World''

אלבום זה הוא אלבומה הרביעי של הלהקה, אשר שוחרר ב-2 ביוני 2017.

רשימת שירים:
#Sanctuary
#The Falling Veil
#Staving Off Truth
#Blind
#Sonntag
#Thousand Hands

## קישורים חיצוניים

## הערות שוליים

קטגוריה:להקות אמריקאיות
קטגוריה:להקות דום מטאל
קטגוריה:להקות מטאל
קטגוריה:להקות רוק פסיכדלי
ירגעלם

**ירגעלם **(באמהרית: **ይርጋለም**; ידועה גם בשמות אבוסטו ודאלה) היא עיירה בדרום אתיופיה. העיירה ממוקמת 260 קילמוטרים דרומית לאדיס אבבה, עיר הבירה של אתיופיה ו-40 קילומטרים דרומית לאווסה, עיר הבירה של מחוז סידאמו. העיר נמצאת בגובה של 1,776 מטרים מעל פני הים.

## היסטוריה
ירגעלם נכבשה על ידי האיטלקים ב-1 בדצמבר 1936, במהלך המלחמה האיטלקית-אתיופית השנייה, מידיו של הראס דסטה דמטאו.
העיירה הייתה בירת מחוז סידאמו עד שנת 1975, אז הועברה הבירה לעיר אווסה תחת שלטונה הצבאי של החונטה הצבאית האתיופית.

## דמוגרפיה
לפי נתוני לשכת הסטטיסטיקה המרכזית של אתיופיה אשר פורסמו בשנת 2005, מספר התושבים המשוער בירגעלם הוא 43,815, מתוכם 21,840 הם גברים ו-21,975 הן נשים.

## הערות שוליים

קטגוריה:אתיופיה: ערים
קטגוריה:מדינת האומות, הלאומים ועמי הדרום
מילי קרלוצ'י

**מילי קרלוצ'י** (באיטלקית: **Milly Carlucci**; נולדה ב-1 באוקטובר 1954) היא שחקנית ומגישת טלוויזיה איטלקייה.

## ביוגרפיה
קרלוצ'י נולדה באברוצו כבתו של גנרל בצבא האיטלקי, ב-1972 זכתה בתחרות יופי לנערות.

ב-1985 היא גילמה את אוראניה בסרט "הרפתקאותיו של הרקולס" לצד לו פריגנו.

בשנת 1986 היא הייתה מנחה של טקס Telegatto ביחד עם מייק בונג'ורנו. ב-1992 הייתה בין המנחים של פסטיבל סן רמו. ב-1996 החלה לשמש כשגרירה של רצון טוב מטעם ארגון קרן החירום הבינלאומית של האומות המאוחדות לילדים. ב-2005 החלה להנחות את הגרסה האיטלקית של התוכנית "רוקדים עם כוכבים", ב-2009 וב-2010 הנחתה את תחרות מיס איטליה.

ב-2004 קיבלה את עיטור מסדר ההצטיינות של הרפובליקה של איטליה.

## קישורים חיצוניים

* 

קטגוריה:מנחי טלוויזיה איטלקים
קטגוריה:מנחות טלוויזיה איטלקיות
קטגוריה:שחקניות קולנוע וטלוויזיה איטלקיות
קטגוריה:שחקני קולנוע וטלוויזיה איטלקים
קטגוריה:איטלקים שנולדו ב-1954
כרמן מריה מונטייל

**כרמן מריה מונטייל** (בספרדית: **Carmen María Montiel**; נולדה ב-9 בדצמבר 1964) היא מנחת טלוויזיה ונדבנית ונצואלית.

## ביוגרפיה
מונטייל נולדה במרקאיבו כאחת מחמישה ילדים.

היא הגיעה לתחרות מיס ונצואלה על יד כך שמארגן התחרות גילה אותה במקרה במועדון לילה, ב-1984 היא השתתפה בתחרות וזכתה במקום הראשון.

לאחר שזכתה בתואר היא הקימה ביחד עם מלכות יופי אחרות קרן העוזרת לילדים בבתי חולים.

בתחרות מיס תבל 1984 היא נבחרה למקום השלישי (סגנית שנייה). 

היא הנחתה את תוכנית הבוקר הנקראת "בוקר טוב ונצואלה".

היא למדה עיתונאות וב-1991 היא סיימה תואר בתקשורת.

היא עבדה שנים בערוץ טלמונדו ושימשה מגישת חדשות בספרדית בטקסס, ובנוסף היא עוסקת רבות בצדקה.

## קישורים חיצוניים
* 

קטגוריה:דוגמניות ונצואליות
קטגוריה:מנחות טלוויזיה ונצואליות
קטגוריה:זוכות מיס ונצואלה
קטגוריה:משתתפות בתחרות מיס תבל 1984
קטגוריה:בוגרי אוניברסיטת המדינה של מזרח טנסי
קטגוריה:מהגרות מוונצואלה לארצות הברית
קטגוריה:אמריקאיות שנולדו ב-1964
דינה טרסגו

**דינה טרסגו** (בהולנדית וצרפתית: **Dina Tersago**; נולדה ב-3 בינואר 1979) היא מגישת טלוויזיה בלגית.

## ביוגרפיה
טרסגו נולדה בבלגיה וב-2001 היא זכתה במקום הראשון בתחרות "מיס בלגיה" והשתתפה בתחרויות מיס עולם 2001 ומיס תבל 2001.

לאחר מכן היא עבדה כעורכת בטלוויזיה, ב-2004 הנחתה את הגרסה הבלגית של תוכנית המציאות הבריטית "חוואי רוצה אישה" בה מפגישים חוואים עם נשים מהעיר הגדולה.

ב-2006 היא זכתה בעונה הראשונה של הגרסה הבלגית ל.

היא הנחתה את הגרסה הבלגית של התוכנית מאסטר שף, בנוסף היא השתתפה כשחקנית במספר סדרות טלוויזיה.

## קישורים חיצוניים

* 

 

קטגוריה:זוכות מיס בלגיה
קטגוריה:משתתפות בתחרות מיס תבל 2001
קטגוריה:משתתפות בתחרות מיס עולם 2001
קטגוריה:מנחות טלוויזיה בלגיות
קטגוריה:בלגיות שנולדו ב-1979
אדריאן דאנבר

**אדריאן דאנבר** (באנגלית: **Adrian Dunbar**; נולד ב-1 באוגוסט 1958) הוא שחקן ובמאי צפון אירי, אשר ידוע מהופעותיו בטלוויזיה ובתיאטרון. דאנבר היה שותף לכתיבה וכיכב בסרט "הקשיבו לשירי" משנת 1991, שהיה מועמד לפרס באפט"א לתסריט המקורי הטוב ביותר. דאנבר מוכר גם מהופעתו בתפקיד רפ"ק טד הייסטינגס בסדרת הדרמה "שחיתות" של BBC Two.

## ביוגרפיה
דאנבר נולד וגדל באניסקילן  במחוז פרמנה בצפון אירלנד, הבכור במשפחה בת שבעה ילדים. הוא למד התחנך אצל ה-Presentation Brothers , ואחר כך למד משחק בבית ספר גילדהול למוזיקה ודרמה בלונדון.

### קריירה
דאנבר הופיע בסרטי קולנוע כמו "כף רגלי השמאלית", "משחק הדמעות" ו"הגנרל". בנוסף היו לו תפקידים ראשיים בסרטים "Triggermen", "Shooters", "How Harry Became A Tree" (עם קולם מיני), "ריצ'רד השלישי" ובסרט "גבעת הסודות". בטלוויזיה כיכב בפרק הראשון של הסדרה "המפצח" וגילם חשוד ברצח שסובל מאבדן זיכרון. הוא השתתף בפרק האחרון של הסדרה "A Touch of Frost" והופיע בסדרות בריטיות רבות בהן "אהבה קשוחה", "המפקח מורס", "חטוף", "חוק מרפי", "אפר לעפר" וב-2005 שיחק בהפקה מחודשת של הסדרה "The Quatermass Experiment".

בתיאטרון הופיע דאנבר במחזה "The Shaughraun" ובמחזה "גולים" בתיאטרון אבי שבדבלין; במחזה "Real Dreams" ובמחזה "The Danton Affair" עם הלהקה השייקספירית המלכותית; במחזות "המלך ליר", "Pope's Wedding" ו-"Saved and Up To The Sun And Down To The Centre" בתיאטרון רויאל קורט; במחזה "Conversations on a Homecoming" בתיאטרון ליריק בבלפסט. הוא שיחק בתפקיד אוסקר ויילד במחזה "A Trinity of Two" בתיאטרון ליברטי הול בדבלין ובמחזה "בואינג בואינג" בלונדון ב-2007.

דאנבר ביים את המחזה "פילדלפיה, הנה אני בא!" מאת בריאן פריל הפקה שזכתה לשבחי הביקורת. ב-2008 ביים וכיכב במחזה "Brendan at the Chelsea" מאת ג'נט בהאן, וגילם את דמותו של המחזאי האירי ברנדן בהאן . המחזה הוצג בתחילה ב-2011 בתיאטרון ליריק בבלפסט, ובספטמבר 2013 הוצג בתיאטרון רו בניו יורק.

הוא גילם את אופידיוס בהפקה הרדיופונית של ה-BBC למחזה "קוריולנוס". עוד שיחק בתפקיד אורח בסדרת התסכיתים "באלדי" ברדיו 4. על הבמה הופיע בדמות הצייר יאן ורמיר בעיבוד לתיאטרון של הרומן "נערה עם עגיל פנינה".

ב-2008 שיחק דאנבר בתפקיד פיליפ קונולי בסרט "The Last Confession of Alexander Pearce". לצדו של דאנבר כיכב השחקן האירי קירן מקמנמין, והם הצטלמו לסרט ביער גשם מרוחק בצפון מערב טסמניה. ב-2012 הצטרף דאנבר לצוות השחקנים של הסדרה המשטרתית "שחיתות" וגילם את רפ"ק טד הייסטינגס. הוא המשיך לגלם את התפקיד בעונה השנייה של הסדרה ששודרה ב-2014 ובעונה השלישית ב-2016.

עוד בתיאטרון ביים דאנבר מחזות לפסטיבל בקט (Happy Days Enniskillen International Beckett Festival).

בעונה השנייה של הסדרה "אפר לעפר" שיחק דאנבר בדמות מסתורית בשם מרטין סאמרס.
ב-2014 שיחק בתפקיד הראשי בדרמה הקומית של ה-BBC "וולטר".

### חיים אישיים
ב-1986 התחתן דאנבר עם השחקנית האוסטרלית אנה ניי (Nygh). יש לו בת אחת ובן חורג. הוא חי בקראוץ' אנד שבצפון לונדון.

ביוני 2009 הוענק לדאנבר תואר דוקטור לשם כבוד מטעם אוניברסיטת אולסטר  כהוקרה על תרומתו לתחום המשחק.

## פילמוגרפיה

## קישורים חיצוניים

## הערות שוליים

קטגוריה:שחקני קולנוע וטלוויזיה צפון אירים
קטגוריה:שחקני תיאטרון צפון אירים
קטגוריה:בוגרי בית הספר גילדהול למוזיקה ודרמה
קטגוריה:בריטים שנולדו ב-1958
טופקאפי (סרט)

**טופקאפי** (באנגלית: **Topkapi**) הוא סרט מסוגת קומדיית שוד משנת 1964 בבימוי של ז'ול דאסן עם מלינה מרקורי, מקסימיליאן של ופיטר יוסטינוב בתפקידים הראשיים.

התסריט מבוסס על הרומן "אור היום" (The Light of Day) של אריק אמבלר מ-1962. חבורה קטנה של אנשים שאינם מוכרים למשטרה, מתכננת ומבצעת שוד מושלם של גנבת פגיון משובץ באיזמרגדים ממוזיאון טופקאפי באיסטנבול.

פיטר יוסטינוב זכה בפרס אוסקר לשחקן המשנה הטוב ביותר. הוא היה מועמד ביחד עם מלינה מרקורי לפרס גלובוס הזהב לשחקן הטוב ביותר - סרט קומדיה או מוזיקלי.

דאסן בחר במלחין מאנוס חג'ידאקיס לאחר שיתוף הפעולה המוצלח שלהם בסרט "רק בימי חול" מ-1960.

צילומי החוץ נערכו באיסטנבול (טורקיה) ובקוואלה (יוון).

## תקציר העלילה
אליזבת "ליז" ליפ מבקרת במוזיאון בארמון טופקאפי, מתלהבת מאבני האיזמרגד המשובצים בפגיון של פסל הסולטן ומחליטה לשדוד אותו. היא מגייסת את ולטר הרפר (מקסימיליאן של), עבריין צמרת שווייצרי כדי לתכנן ולבצע את הפעולה. הוא מגייס את סדריק פייג' (רוברט מורלי), גאון בבניית חפיצים, את האקרובט האילם, "האיש המעופף" ג'וליו (ז'יל סיגל) ואת איש השרירים הנס (ג'ס האן).

בתחילה הוא מתכנן שוד אלים. הוא שוכר מכונית לינקולן ובתא המטען הוא מחביא נשק, חומר נפץ ורימוני עשן.

הרפר וליז מגיעים לקוואלה הסמוכה לגבול הטורקי שם הם מוצאים בנמל את סימון סימפסון (פיטר יוסטינוב). הם מציעים לו סכום כסף גדול כדי שיעביר את המכונית לאיסטנבול.

בתחנת הגבול הטורקית מתברר שלדרכונו אין תוקף ולאחר חיפוש במכונית מתגלים אמצעי הלחימה שלא ידע על קיומם. הטורקים החושדים כי מדובר בטרוריסט, עוצרים אותו אבל כעבור זמן קצר הם משחררים אותו לאחר הסכמתו כי ידווח להם על כל המשתתפים. הם מזהירים אותו כי הם עוקבים כל הזמן אחריו ואחר שאר החבורה. סימפסון נשאר באיסטנבול כנהג החבורה. הם משתכנים במלון קטן ובו טבח שיכור (אקים טמירוף) המשוכנע שהם מרגלים רוסים. באחד הקטטות שלו נפצע איש השרירים הנס בידיו וסימפסון נבחר כמחליפו. סימפסון מוכנס לסוד הפעולה בהבטחה שיקבל 10,000 דולר. הוא מסכים אך מגלה שכולם נמצאים תחת המעקב של הטורקים וכן שהוא סובל מפחד גבהים.

ולטר מחליט בכל זאת להמשיך בתוכנית. הם נוסעים לבאזאר הגדול ולתחרות היאבקות באצטדיון. הטורקים עוקבים אחריהם אך הם מצליחים להתחמק ולהגיע למוזיאון טופקאקפי שם מחכה להם ג'וזף (ג'ו דאסן).

בפעולה מתוחכמת הם מצליחים לגנוב את הפגיון על ידי השתלשלות של "האיש המעופף" מהגג ולשים במקומו פגיון דומה בלי להפעיל את החיישנים ברצפת המוזיאון. בעת הפעולה נכנסות כמה ציפורים דרך החלון הפתוח. הם מוסרים את הפגיון לג'וסף בתקווה שיבריח אותו מטורקיה.

לאחר השוד הם מחליטים ללכת לבולשת הטורקית ולומר להם ש"גילו" אמצעי לחימה במכוניתם. הקצין הטורקי מראה להם שהדבר ידוע לו אך עדיין לא יודע מה הם עשו. רק לאחר שהציפורים מפעילות את מנגנון האזעקה במוזיאון הוא מבין ואומר להם ש"ציפור קטנה לחשה לי..."

בסיום הסרט נראים כל אנשי החבורה בבגדי אסירים בבית הסוהר כשהם פוסעים במעגל לקול הקצב של הסוהרים. כשהם נחים, מתקרבת ליז לוולטר ואומרת לו שהיא מתכננת לאחר השחרור, לגנוב את תכשיטי בית רומנוב מהקרמלין במוסקבה.

## קישורים חיצוניים

* קדימון לסרט טופקאפי, באתר יוטיוב
* מחווה לסרט טופקאפי עם הפסקול של מאנוס חג'דאקיס, באתר יוטיוב

קטגוריה:ערכים שבהם תבנית בריטניקה אינה מתאימה
קטגוריה:סרטי 1964
קטגוריה:סרטים באנגלית
קטגוריה:סרטי יונייטד ארטיסטס
קטגוריה:סרטי קומדיית פשע
קטגוריה:סרטים אמריקאיים מבוססי ספרים
קטגוריה:סרטי העוסקים במעשי שוד
המועצה הבין-לאומית למדע

**המועצה הבין-לאומית למדע** (באנגלית: The **International Council for Science**, בראשי תיבות: **ICSU**, לשעבר: **המועצה הבין-לאומית של האיגודים המדעיים**) היה ארגון בין-לאומי שהוקם בפריז, צרפת בשנת 1931, והוקדש למען שיתוף פעולה בין-לאומי לקידום המדע ברחבי העולם. חברי המועצה היו גופים מדעיים לאומיים ואיגודים מדעיים בין-לאומיים, כאשר נכון לשנת 2017, המועצה כללה בשורותיה כ-122 ארגונים מדעיים לאומיים, עמיתים ומשקיפים, המייצגים 142 מדינות, 31 איגודי מדע בין-לאומיים, ו-22 עמיתים חברים. 

הארגון היה אחד הארגונים הלא-ממשלתיים הוותיקים בעולם והוא ירש שני גופים בין-לאומיים שקדמו לו, איגוד האקדמיות הבין-לאומי (1899–1914) ומועצת המחקר הבין-לאומי (1919–1931). שני הארגונים האלו היוו את הבסיס של המחקר ברוב מדינות העולם המערבי לפני הקמת הארגון. עד שנת 1998 הארגון נקרא "המועצה הבין-לאומית של האיגודים המדעיים", השנה בה החליטו חברי המועצה על שינוי שם הארגון לשמו הנוכחי. ביולי 2018 התמזגה המועצה הבין-לאומית למדע (ICSU) עם המועצה הבין-לאומית למדעי החברה (ISSC) והוקם הארגון החדש, מועצת המדע הבין-לאומית (ISC).

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:מדע וטכנולוגיה
קטגוריה:ארגונים בין-לאומיים לא-ממשלתיים
קטגוריה:ארגונים בין-לאומיים לשעבר
הקורפוס ה-81 (ורמאכט)

**הקורפוס ה-81** (בגרמנית: **LXXXI. Armeekorps**) היה קורפוס של הורמאכט שלחם במלחמת העולם השנייה.

## היסטוריה
הקורפוס הוקם ב-28 במאי 1942, על בסיס הקורפוס ה-32, כחלק מהארמייה ה-15, וכמפקדו מונה אדולף-פרידריך קונצן.

כשהחלה הפלישה לנורמנדי הוחזק הקורפוס במקומו סביב מצר קאלה, ולא נשלח לנורמנדי, עקב מחשבתו של הפיקוד העליון הגרמני שהפלישה היא הסחה לקראת הפלישה האמיתית באזור קאלה. באוגוסט 1944 הועבר הקורפוס תחת פיקוד ארמיית הפאנצר החמישית, ולחם עמה בקרבות בצרפת. בספטמבר הועבר הקורפוס תחת פיקוד הארמייה השביעית, ולחם עמה בקרב על אאכן. בינואר 1945 הועבר הקורפוס תחת פיקוד הארמייה ה-15, ולחם עמה בקרבות בגרמניה, וב-16 באפריל 1945 הושמד הקורפוס בכיס הרוהר.

## מפקדים
* אדולף-פרידריך קונצן (28 במאי 1942 - 4 בספטמבר 1944)
* פרידריך-אוגוסט שק (4 בספטמבר 1944 - 20 בספטמבר 1944)
* פרידריך קכלינג (20 בספטמבר 1944 - 10 במרץ 1945)
* ארנסט-גינתר באדה (10 במרץ 1945 - 16 באפריל 1945)

## סדר הכוחות
### הפלישה לנורמנדי
בפלישה לנורמנדי כלל הקורפוס את היחידות הבאות:
* דיוויזיית השדה של הלופטוואפה ה-17
* הדיוויזיה ה-245
* הדיוויזיה ה-711

### קרב אאכן
בקרב על אאכן כלל הקורפוס את היחידות הבאות:
* דיוויזיית הפאנצר ה-116
* הדיוויזיה ה-49
* הדיוויזיה ה-245
* צוות קרב מדיוויזיית הפאנצר אס אס ה-10

## קישורים חיצוניים
* הקורפוס ה-81 באתר lexikon-der-wehrmacht 

## הערות שוליים

קטגוריה:זירת מערב אירופה במלחמת העולם השנייה 
81
אורבנוס

**אורבנוס** (בלטינית: **Urbanus**; מכונה באנגלית: **Urban**) היה שמם של מספר אפיפיורים וקדושים נוצריים.

קטגוריה:שמות פרטיים לגברים
הקורפוס ה-83 (ורמאכט)

**הקורפוס ה-83** (בגרמנית: **LXXXIII. Armeekorps**) היה קורפוס של הורמאכט שלחם במלחמת העולם השנייה.

## היסטוריה
הקורפוס הוקם ב-25 במאי 1942, על בסיס הקורפוס ה-45, כחלק מהארמייה הראשונה, וכמפקדו מונה הנס פלבר.

ב-14 באוגוסט 1943 מונה גאורג פון זודנשטרן למפקד הקורפוס, וב-26 באוגוסט 1943 הפך הקורפוס לארמייה ה-19.

## מפקדים
* הנס פלבר (25 במאי 1942 - 14 באוגוסט 1943)
* גאורג פון זודנשטרן (14 באוגוסט 1943 - 26 באוגוסט 1943)

## קישורים חיצוניים
* הקורפוס ה-83 באתר lexikon-der-wehrmacht 

## הערות שוליים

קטגוריה:זירת מערב אירופה במלחמת העולם השנייה 
83
הקורפוס ה-87 (ורמאכט)

**הקורפוס ה-87** (בגרמנית: **LXXXVII. Armeekorps**) היה קורפוס של הוורמאכט שלחם במלחמת העולם השנייה.

## היסטוריה
הקורפוס הוקם ב-5 בנובמבר 1942, כחלק מהארמייה השביעית, וכמפקדו מונה אריך מרקס.

ב-1 באוגוסט 1943 מונה גוסטב-אדולף פון צנגן למפקד הקורפוס, ובדצמבר 1943 הועבר הקורפוס לאיטליה, שם לחם כחלק מהארמייה ה-14. ב-8 ביולי 1944 מונה קורט יאהן למפקד הקורפוס, וב-17 במרץ 1944 הפך הקורפוס לפלגת הארמייה פון צנגן.

## מפקדים
* אריך מרקס (5 בנובמבר 1942 - 1 באוגוסט 1943)
* גוסטב-אדולף פון צנגן (1 באוגוסט 1943 - 8 ביולי 1944)
* קורט יאהן (8 ביולי 1944 - 1 במאי 1945)

## קישורים חיצוניים
* הקורפוס ה-87 באתר lexikon-der-wehrmacht 

קטגוריה:זירת מערב אירופה במלחמת העולם השנייה 
87
הקורפוס ה-89 (ורמאכט)

**הקורפוס ה-89** (בגרמנית: **LXXXIX. Armeekorps**) היה קורפוס של הורמאכט שלחם במלחמת העולם השנייה.

## היסטוריה
הקורפוס הוקם ב-2 באוגוסט 1942, כחלק מהארמייה ה-15, וכמפקדו מונה אלפרד פון הוביקי. ב-9 באוגוסט ניתן לקורפוס השם **קבוצת הקרב סכלדה**, והוא הוצב באנטוורפן.

בנובמבר 1944 הועבר הקורפוס תחת פיקוד הארמייה הראשונה, עמה לחם במבצע נורדווינד ובקרבות בגרמניה, ובאפריל 1945 הושמד הקורפוס.

## מפקדים

## סדר הכוחות
### מבצע נורדווינד
במבצע נורדווינד כלל הקורפוס את היחידות הבאות:
* דיוויזיית הפולקסגרנדיר ה-361
* דיוויזיית הפולקסגרנדיר ה-256
* הדיוויזיה ה-245

## קישורים חיצוניים
* הקורפוס ה-89 באתר lexikon-der-wehrmacht 

קטגוריה:זירת מערב אירופה במלחמת העולם השנייה 
89
ג'וזף

**ג'וזף** (Joseph) הוא גרסת השם יוסף בשפות אירופאיות.

קטגוריה:שמות משפחה
קטגוריה:שמות פרטיים לגברים
קטגוריה:שמות משפחה המבוססים על השם יוסף
אורבנוס השביעי

**אורבנוס השביעי** (בלטינית: **Urbanus VII**; נולד כ**ג'ובאני בטיסטה קסטניה** (באיטלקית: **Giovanni Battista Castagna**); 4 באוגוסט 1521 – 27 בספטמבר 1590) היה האפיפיור ה-228. תקופת כהונתו בת 12 הימים, מ-15 בספטמבר 1590 ועד ליום מותו, הייתה הקצרה ביותר בהיסטוריה.

## חייו המוקדמים
ג'ובאני בטיסטה קסטניה נולד ברומא בשנת 1521 למשפחת אצולה שמקורה בג'נובה, בן לקוסימו קסטניה (Cosimo Castagna) ולקוסטנצה ריצ'י ג'אקובצי (Costanza Ricci Giacobazzi).

קסטניה למד באוניברסיטאות בכל רחבי איטליה, קיבל תואר דוקטור במשפט קונטיננטלי ובמשפט קאנוני מאוניברסיטת בולוניה, ואף שימש כעורך דין חוקתי. קסטניה הצטרף לקוריה הרומאית במהלך כהונתו של האפיפיור יוליוס השלישי, ומונה לתפקיד בבית הדין העליון של החותם הקדוש. קסטניה התמנה לתפקיד הארכיבישוף של רוסאנו ב-1 במרץ 1553, ובמרוצת החודש שלאחר מכן קיבל שלל תוארי כמורה נוצריים, בשיאם התמנותו לתפקיד כומר (Priest) ב-30 במרץ.

קסטניה כיהן כמושל העיר פאנו בשנים 1555–1559, ולאחר מכן כמושל הערים פרוג'ה ואומבריה בשנים 1559–1560. השתתף בוועידת טרנט בשנים 1562–1563, ובשנים 1565–1572 שימש כנונציו (שליח האפיפיור) לספרד. לאחר שעזב את תפקידו כארכיבישוף בשנת 1573, שימש כמושל העיר בולוניה בשנים 1576–1577 ובמקביל כנונציו לוונציה בשנים 1573–1577. שימש גם כנציג הכס הקדוש בפלנדריה ובקלן בשנים 1578–1580.

האפיפיור גרגוריוס השלושה עשר העלה את קסטניה לדרגת חשמן ב-12 בדצמבר 1583, והוא קיבל את תפקיד החשמן של כנסיית סן מרסלו אל קורסו .

## כהונתו כאפיפיור
קסטניה נבחר לתפקיד האפיפיור בקונקלווה לאחר מותו של האפיפיור סיקסטוס החמישי ב-27 באוגוסט 1590. עם סיום הקונקלווה, ב-15 בספטמבר 1590, נבחר קסטניה לתפקיד האפיפיור, רבות בזכות תמיכת החשמנים הספרדים. עם בחירתו, אימץ קסטניה את השם "אורבנוס השביעי".

במהלך כהונתו הקצרצרה כאפיפיור, היה אורבנוס השביעי לנושא המשרה הרשמי הראשון בהיסטוריה האנושית שקבע איסור עישון במקום ציבורי. הוא איים להחרים כל מי שיצרוך טבק בשטחה של כנסייה - כולל לעיסתו, עישונו או שאיפתו כאבקה.

אורבנוס השביעי היה ידוע כאפיפיור שדאג לרווחת העניים. הוא סיבסד אופים ברומא על מנת להוריד את מחירי הלחם, והגביל את ההוצאות של בעלי התפקיד הבכירים ששירתו תחתיו. הוא גם סיבסד מיזמי עבודות ציבוריות על מנת לייצר מקומות עבודה חדשים. בנוסף, היה ידוע כמתנגד תקיף לנפוטיזם.

## מותו
אורבנוס השביעי נפטר ברומא ב-27 בספטמבר 1590, מעט לפני חצות, ממחלת המלריה. הוא נקבר בקריית הוותיקן, ועצמותיו הועברו ב-21 בספטמבר 1606 לכנסיית סנטה מריה סופרה מינרווה.

עיזבונו הוערך בסכום של כ-30,000 סקודו איטלקי, והוא הועבר לצדקה לטובת הענקת נדוניות לצעירות עניות.

## קישורים חיצוניים

* האפיפיור אורבנוס השביעי, מתוך האנציקלופדיה הקתולית, 1913 (ויקיטקסט)
* 
* 

## הערות שוליים

קטגוריה:אפיפיורים איטלקים
קטגוריה:נונציו (שגרירים אפיפיוריים)
קטגוריה:שגרירים בספרד
קטגוריה:אפיפיורים במאה ה-16
קטגוריה:ילידי 1521
קטגוריה:נפטרים ב-1590
אבון הגדול

**רַבִּי אַבּוּן הַגָּדוֹל** (בכתב לטיני: **Abun**; נפטר סביב שנת ד'תש"ל 970 היה רב, מגדולי יהדות צרפת במאה ה-10. פעל במקביל לרב שרירא גאון מגאוני בבל.

התפרסם כגדול בתורה וכעשיר מופלג, צאצא של רבי יוסף הזקן בן רבי שמעון מלה מאן, שמיוחסות לו בטעות אזהרות "אתה הנחלת".

## משפחתו
רבי אבון הגדול היה אבי משפחת אבון, מהמשפחות החשובות בראשית ימי הראשונים באשכנז. היו בעלי תפקיד מפתח ביצירת חסידות אשכנז ורבים מהם כונו "חסידים":

בניו היו רבי יצחק חסיד ורבי יהושע חסיד.

* בנו של רבי יצחק הוא רבי שמעון בן יצחק המכונה "רבי שמעון הגדול" ממגנצא.
* בנו של רבי יהושע כונה גם הוא רבי יצחק חסיד.
** בנו של רבי יצחק (בן ר' יהושע) היה רבי אליעזר הגדול בן יצחק, שנכדו הוא רבי קלונימוס הזקן, אביו של רבי שמואל החסיד, אביהם של רבי אברהם ראש ישיבת שפייר ורבי יהודה החסיד.

## קישורים חיצוניים
* 
* 
* **[https://tablet.otzar.org/#/book/170354/p/30/t/2282061451234/fs/0/start/0/end/0/c ר' אָבוּן הגדול]**, אנציקלופדיה לבית ישראל עמ' 27

## הערות שוליים

קטגוריה:דור הביניים בין הגאונים לראשונים
קטגוריה:משפחת אבון הגדול
קטגוריה:ראשוני צרפת
קטגוריה:יהודים הקבורים בצרפת
קטגוריה:יהודי אשכנז במאה ה-10
במבי (רובוט)

[ממוזער|300px|[חבלן משטרת ישראל ורובוט חבלה "**במבי**" בפעולה.]]
**במבי** הוא רובוט חבלה ישראלי הנמצא בשימוש משטרת ישראל ונועד לחבלה, סילוק פצצות וטיפול בחפצים חשודים בשטח עירוני צפוף. ה"במבי" פותח בישראל בסוף שנות ה-80 של המאה ה-20 ועבר מאז שדרוגים רבים. בשנת 2017 צפוי להיקלט במשטרת ישראל רובוט חבלה חדש ומתקדם ביותר שיחליף את "במבי".

## מאפיינים
"במבי" הוא רובוט קטן בצבע צהוב המונע על ידי ארבעה גלגלים עם צמיגים. הוא כולל זרוע עם צבת ורובה שוטגאן (שניתן להתקין או להסיר בהתאם לצורך) לטיפול בחפצים חשודים ומטעני חבלה. הוא מצויד בשתי מצלמות: מצלמה קדמית לניווט ומצלמה על הזרוע. "במבי" נשלט בשלט רחוק אלחוטי. החבלן המפעיל נמצא מאחורי מחסה ופעולות הרובוט מוקרנות לחבלן בטלוויזיה.

## פיתוח

ב-1984 פרסמה משטרת ישראל מכרז משטרתי לפיתוח רובוט לסילוק פצצות. במכרז הגדירה משטרת ישראל את הדרישות והמשימות של הרובוט: ניטרול מטעני נפץ, הגעה לאזורים מבוצרים אשר אדם לא יכול להתקרב אליהם וכן תצפית. חברת "סיון המאה ה-21" זכתה במכרז וסיפקה למשטרה את הרובוטים הראשונים שכונו "צרעה" ואחר כך זכו לשם "במבי". 

בפיתוח הרובוטים המתנייעים התקשרה סיון עם 21th Century חברה קטנה באטלנטה בארצות הברית, העוסקת ברובוטים. שתי החברות הקימו שותפות - חברת "סיון המאה ה-21" - וזו שכללה את הרובוט הראשוני של חברת סיון הישראלית ("הדבור"), ובמקביל החלה לפתח דגמים נוספים. הפיתוח של הרובוט החל בהמצאתו של יצחק (גודי) אגדי, בשיתוף עם מחלקת החבלה של משטרת ישראל והיחידה לסילוק פצצות בחיל ההנדסה. ראש פרויקט ה"דבור" הוא אמיר הרמתי - אשר שירת ביחידת החבלנים של הצנחנים בצבא. ראש הפרויקט של ה"צרעה" הוא גד אבירן, לשעבר קצין הניסויים של היחידה לסילוק פצצות בצה"ל. בשל היות החברה חברה קטנה, את חלקי הרובוט ייצרו במפעל המרססים של דגניה וכן במפעלים נוספים ואת ההרכבה מבצעים במתקן החברה ברעננה. "במבי" הוא הכינוי שחבלני המשטרה נתנו לרובוט הישראלי, שנכנס לשימוש ב-1986.

שיווק הרובוט בעולם, ליחידות מיוחדות של צבא, משטרה, כיבוי אש ואחרים, נעשה בידי התעשייה הצבאית. 


File:Bambi-EOD-Robot--Police-OpenDay-026.jpg
File:Bambi-EOD-Robot--Police-OpenDay-028.jpg


## קישורים חיצוניים

* רובוטים בשימוש יחידות החבלה של ישראל, בפורום צבא וביטחון בפרש
* מידע על רובוט ה"במבי", בפורום צבא וביטחון בפרש

קטגוריה:משטרת ישראל: אמצעים
קטגוריה:רובוטים
קטגוריה:במבי
תמהנו מרעות

[שמאל|ממוזער|450px|תמהנו מרעות מתוך מחזור מ[המאה ה-14]]
**תָּמַהְנוּ מֵרָעוֹת** הוא פיוט שנאמר בקהילות רבות כחלק מאמירת הסליחות, בדרך כלל, בנעימת תחנון ושברון לב. יהודי ספרד נוהגים לומר פיוט זה בסליחות בחודש אלול ובעשרת ימי תשובה. הפיוט חובר על ידי מחבר לא ידוע. הפיוט התחבר כנראה במאות הראשונות שלאחר חורבן הבית.

פיוט זה הוא השני מתוך שלושה פיוטים קדומים (אנשי אמונה אבדו, תמהנו מרעות, אל תעש עמנו כלה), שלפני כל אחד מהם נאמרות י"ג מידות (אל מלך יושב על כיסא רחמים...).

## מבנה הפיוט
האותיות הראשונות בכל תיבה בפיוט יוצרות אקרוסטיכון אלפביתי הפוך (תשר"ק).

בכל משפט יש תקבולת משלימה.

בכל תיבה כ-3 מילים.

הפיוט אינו מחורז, אך ניכרות בו לעיתים חריזות מקומיות המקשטות את השיר.

הפיוט מבטא את רצונו של המתפלל לסליחה.

## קישורים חיצוניים

* הפיוט תמהנו מרעות, באתר "הזמנה לפיוט" (ניתן להאזין ללחנים שונים של הפיוט באתר)

## הערות שוליים

קטגוריה:סליחות
קטגוריה:פיוטי יום הכיפורים
קטגוריה:יצירות שמחברן אינו ידוע
קטגוריה:יצירות עם אקרוסטיכון
מחי ומסי

שמאל|ממוזער|300px|מחי ומסי מתוך מחזור מהמאה ה-15
**מַחֵי וּמַסֵּי** הוא פיוט ארמי קדום, הנאמר בסדר הסליחות בימים הנוראים לפי נוסח הספרדים ונוסח אשכנז (וספרד).

## תוכן הפיוט
המשפט הפותח את הפיוט, "מחי ומסי ממית ומחי מסיק מן שאול לחיי עלמא" מזכיר משפט המופיע בשירת האזינו (): "אֲנִי אָמִית וַאֲחַיֶּה מָחַצְתִּי וַאֲנִי אֶרְפָּא", ובתרגום אונקלוס: "אֲנָא מְמִית וּמֵיחֵי, מְחֵינָא וְאַף מַסֵּינָא". נוסח זה מקביל גם למשפט המופיע בתפילת עמידה בברכת גבורות: מֶלֶךְ מֵמִית וּמְחַיֶּה וּמַצְמִיחַ יְשׁוּעָה. עניינו של משפט זה להנכיח את יכולתו הגדולה של ה', שבחסדיו תלויים המתפללים אליו, לחיים ולמוות (בדומה לפיוט "כי הנה כחומר").

בדומה לפיוטים אחרים (כמו "היום הרת עולם" שנאמר במהלכה של תפילת המוסף של שני ימי ראש השנה), גם ב"מחי ומסי" מוצג הקשר הכפול של עם ישראל עם ה' - יחס של בן ועבד כאחת. הפייטן משתמש בשני דימויים אלו, וטוען כי בן שמתנהג לא כשורה (חוטא בהקשר של ה' ועם ישראל), אביו אמנם מלקהוּ אבל בסופו של דבר מרחם עליו, וכך גם לגבי עבד – אדונו מענישו על מעשהו, אך בסופו של דבר סולח לו.

ייתכן כי מחבר התחינה מכוון לדברי הברייתא במסכת קידושין: . בכך הפייטן פונה לה', שבידו הכל - החיים והמוות, המכאוב והמרפא - ומבקש ממנו: בין אם אנו כבנים כדעת רבי מאיר ובין אם כעבדים כדעת רבי יהודה, אנא ממך, רחם עלינו בטרם נאבד.



## מבנה הפיוט
לעיתים מתגלה בפיוט חריזה קצרה, אך החריזות המקומיות אינן מתפתחות לכדי חריזת הפיוט כולו. משקלו הוא הטעמתי, ושומר לרוב על ארבע מילים מוטעמות בכל צלע. מילים ומיליות קצרות אינן נספרות למניין המילים המוטעמות.

## תוכן הפיוט ותרגומו

## קישורים חיצוניים

*
*

## הערות שוליים

קטגוריה:סליחות
קטגוריה:יצירות יהודיות בארמית
קטגוריה:שירים בארמית
קטגוריה:יצירות שמחברן אינו ידוע
בילי הייז

**ויליאם "בילי" הייז** (באנגלית: **William "Billy" Hayes**; נולד ב-3 באפריל 1947) הוא סופר, שחקן ובמאי אמריקאי. הוא ידוע בעיקר בעקבות ספרו "אקספרס של חצות", המבוסס על חוויותיו ובריחתו מן הכלא הטורקי אחרי שהואשם בהברחת חשיש.

## ביוגרפיה
הייז נולד ב-3 באפריל 1947 בניו יורק. אביו היה מכונאי ואמו נפטרה זמן קצר אחרי שילדה אותו. ב-1967 הגיע לאוניברסיטת קולומביה שם פגש את סוזן, שהפכה בהמשך לבת זוגו.

### הפרשה בטורקיה
בהיותו סטודנט, הייז נתפס בידי כוחות משטרת טורקיה ב-7 באוקטובר 1970, כשעל גופו מוצמדים שבעה קילוגרמים של חשיש. הוא נשפט למאסר של כ-4 שנים וחודשיים בכלא טורקי. כשתאריך שחרורו עמד להגיע בתוך מספר שבועות, הוא למד שהרשויות החליטו פה אחד להעניק לו תקופת מאסר עולם באשמת הברחת סמים במקום החזקתם בלבד. הוא נכלא בכלא "Sağmalcılar" בטורקיה. בעקבות תקרית אלימה בכלא בה תקף הייז אסיר המקורב לפקידי הכלא, הייז הועבר לבית חולים פסיכיאטרי בשם "באקיקרוי".

מחלקת המדינה של ארצות הברית לחצה על טורקיה לשחררו, אך ראש ממשלת טורקיה מליח אזנבל טען כי לארצות הברית אין עמדה בדחיית פסיקה של בית משפט טורקי. לצד זאת הוא אמר בשיחות סגורות כי יישקל שחרורו מטעמים הומניטריים אם מצבו הפסיכולוגי והנפשי של הייז לא ישתפר. אך ב-12 במאי 1975 הוא נדון למאסר של 30 שנה במקום מאסר עולם, והועבר לכלא "אימפרלי". בשיחות בין דיפלומטים אמריקאים לטורקים, ניסו להסדיר את שחרורו בחנינה ב-1978, תוך הכרזתו כאישיות בלתי רצויה בטורקיה וגירושו.

הייז הצליח להימלט מתוך הכלא הטורקי ב-2 באוקטובר 1975 באמצעות חתירה בסירת משוטים בלילה. הוא הגיע לבנדירמה ולאחר מכן הצליח לחצות את הגבול ליוון. הוא הגיע מסלוניקי לפרנקפורט בגרמניה ב-20 באוקטובר 1975, שם נחקר וסיפר מידע צבאי שנודע לו על טורקיה במהלך שהותו במדינה.

### לאחר שחרורו
ב-1977 פרסם הייז את ספרו "אקספרס של חצות", המתאר את שנותיו בכלא ובריחתו. ב-1978 עובד הספר לסרט בעל אותו השם בבימויו של אלן פארקר ותסריט של אוליבר סטון. את הייז גילם השחקן בראד דייוויס. הסרט כלל שינויים רבים בהשוואה לספר, למשל הוכנסה הריגה של הייז את הסוהר הסדיסט חמידו "הדוב", האנטגוניסט הראשי בסרט, ובנוסף תואר כי חמידו נהג להתעלל באסירים מינית ונפשית (למעשה, הסוהר נהרג ב-1973 בידי אסיר משוחרר שחמידו העליב את משפחתו, שנתיים לפני בריחתו של הייז).

במהלך פסטיבל קאן ב-1999, רואיין הייז על ידי פרסומאי טורקי על הסרט; הייז הביע את אכזבתו מהסרט, בין השאר בשל הדימוי השלילי שנוצר בעקבותיו לטורקיה ולכלל הטורקים..

ביוני 2010, שודר במסגרת התוכנית התיעודית "Locked Up Aboard" מאת נשיונל ג'יאוגרפיק, פרק בשם "אקספרס של חצות האמיתי", בו רואיין הייז וסיפר את גרסתו לסיפור הכליאה והבריחה.

הייז נותר פעיל בתעשיית הבידור, בעיקר בכתיבה ובמשחק. בין השאר כתב וביים את "Southside" ב-2003.

## קישורים חיצוניים

* 

## הערות שוליים

קטגוריה:סופרים אמריקאים
קטגוריה:תסריטאי קולנוע אמריקאים
קטגוריה:במאי קולנוע אמריקאים
קטגוריה:שחקני קולנוע וטלוויזיה אמריקאים
קטגוריה:מורשעים בדין בטורקיה
קטגוריה:בורחים מכליאה
קטגוריה:אמריקאים שנולדו ב-1947
פינג אן ביטוח

**פינג אן** (סינית: 
中国平安; פיניין&#x3A; *<span lang="zh-Latn-pinyin">*'Zhōngguó Píng Ān**</span>''), בשמה המלא "**פינג אן ביטוח (קבוצה) חברה סינית בע"מ'''", היא חברת אחזקות סינית אשר חברות הבנות שלה מתרכזות בעיקר בתחום הביטוח, בנקאות, ושירותים פיננסיים. החברה נוסדה בשנת 1988, ומשרדיה הראשיים ממוקמים בשנג'ן, במרכז הפיננסים פינג אן - הבניין הגבוה בשנג'ן, השני בגובהו בסין, השלישי בגובהו באסיה והחמישי בגובהו בעולם (599 מטרים). השם הסיני פינג אן (平安) משמעו "בטוח ובריא".

החברה מונפקת בבורסת הונג קונג (SEHK: 2318) ובבורסת שאנגחאי (SSE: 601318) ושוויה מוערך בכ-101 מיליארד דולר.

## קישורים חיצוניים

* 

## הערות שוליים

קטגוריה:חברות בשווי שוק מעל 200 מיליארד דולר
קטגוריה:חברות סיניות
קטגוריה:חברות הנסחרות בבורסה לניירות ערך בהונג-קונג
קטגוריה:שנג'ן
זכות (פירושונים)

קטגוריה:שמות משפחה עבריים
קטגוריה:שמות משפחה ביהדות ספרד ופורטוגל
בליינדספוט (יישומון)

**בליינדספוט** (**BLINDSPOT**) היה יישומון להעברת מסרים מיידיים, תמונות, קטעי וידאו וקול שהושק לקראת סוף שנת 2015. היישומון פותח על ידי חברת "שלנו" שנוסדה על ידי דור רפאלי ועודד קובו.

היישומון שונה מיישומוני מסרים מיידיים אחרות, בכך שהוא אִפשר למשתמשים להתחיל שיחה אנונימית עם אנשים - המשתמש שיזם את השיחה ידע אל מי הוא פונה, אך הנמען אינו יודע מי פנה אליו. תכונה זו של היישום נוצלה במקרים רבים לצורכי בריונות רשת ושליחת מסרים פוגעניים, בפרט בקרב ילדים ובני נוער, מה שיצר ליישומון מוניטין שלילי.

בספטמבר 2016 דווח באתר האפינגטון פוסט כי היישומון נמכר לקונסורציום המורכב ממספר חברות השקעה סיניות תמורת 28 מיליון דולר. כיום היישומון זמין להורדה מחנויות היישומונים בסין בלבד.

## ביקורת ציבורית
עם השקתו ספג היישומון ביקורת ציבורית רחבה על כך שהוא עודד בריונות רשת עקב שליחת מסרים פוגעניים, ביקורת שאף הובילה לדיון מיוחד בכנסת ולהצעות חוק שנועדו להתמודד עם יישומים מסוג זה.

הביקורת נסבה לא רק על עצם האנונימיות של מסרי היישומון, אלא גם על כך שהיישומון שולח סמס עם קישור למסר שנשלח גם למי שכלל לא הוריד את היישומון, מה שאומר שלא ניתן למנוע קבלת מסרים ממנה.
ממוזער|150px|סמל הקמפיין "דור תסגור"
בהמשך החלו גורמים נוספים במאבק נגד היישומון: ב-5 בינואר 2016 הוקם דף הפייסבוק "בליינדספוט - מטה המחאה הרשמי" במטרה להיאבק ביישום; ב-14 בינואר החל הצינור בקמפיין בפייסבוק נגד היישומון עם הסיסמה: "דור תסגור" (תוך התייחסות לאחד ממייסדי בליינדספוט, דור רפאלי), שנהפכה לסיסמה העיקרית של הקמפיין הציבורי נגד היישומון; ב-11 בינואר הושקה אפליקציית Safe Spot לסינון וחסימת הודעות אנונימיות שמתקבלות מגורם אנונימי, כמו אלו שנשלחות מבליינדספוט; ב-18 בינואר התקיים דיון בוועדת המדע והטכנולוגיה של הכנסת בנוגע ליישומון, בה העידו בין היתר נערים ונערות שנפגעו ממנו;
ב-25 בינואר הגיש חבר הכנסת דוד ביטן הצעת חוק לפיה במקרה של קבלת הודעה פוגענית דרך היישומון, יוכלו המשתמש או המשטרה לפנות אל מפעיל היישומון וזה יהיה חייב למסור להם את פרטי הפוגע תוך 30 ימים, אחרת ייחשב מפעיל היישומון כאחראי בעצמו על שליחת ההודעה הפוגענית; ובהמשך גובשה על ידי משרד המשפטים הצעת חוק חלופית ומרוככת יותר הפוגעת פחות בזכות לפרטיות מאשר זו של ביטן.

יחד עם זאת, היו גורמים, בהם התנועה לזכויות דיגיטליות, שסברו שהדרך הנכונה והיעילה להיאבק בבריונות אנונימית הנעשית תוך שימוש ביישומון זה ובאחרים, אינה על ידי חסימתם, אלא על ידי חינוך והדרכה.

## ראו גם
* סיקרט 
* סראחה (Sarahah) 

## קישורים חיצוניים
* 
## הערות שוליים

קטגוריה:תוכנות מסרים מיידיים
קטגוריה:יישומונים
מרכז הסחר העולמי טיינג'ין

**מגדל טיינג'ין** או **מגדל ג'ין **(בסינית: **津塔**) או **מרכז הסחר העולמי טיינג'ין** (סינית: **天津环球金融中心**) הוא גורד שחקים סופר גבוה אשר ממוקם בנפת הפינג שבעיר טיינג'ין שבסין על נהר ההאי. המגדל משמש כבניין משרדים. המגדל מתנשא לגובה של 336.9 מטר וכולל כ-74 קומות (עיליות ו-4 קומות תת-קרקעיות) כשבגובה 305.2 ממוקם סיפון תצפית. המתחם שבו ממוקם המגדל משתרע על שטח של 215,000 מטרים רבועים. הוא מוכר כמגדל המשרדים הראשון בטיינג'ין שמצויד במעליות דו-קומתיות.

בניית המגדל החלה בשנת 2007, ב-14 בינואר 2010 גורד השחקים הגיע לגובהו המקסימלי ובשנת 2011 נפתח לציבור.

המגדל נמצא בבעלות פייננשל סטרייט הולדינגס.

## היסטוריה

## ראו גם
* המגדלים הגבוהים בעולם
* מגדל המשרדים בעיר המודרנית טיינג'ין
* המרכז הפיננסי העולמי צ'ונגצ'ינג
* מגדל וורף טיימס סקוור

## קישורים חיצוניים

* מרכז הסחר העולמי טיינג'ין באתר משרד האדריכלים סקידמור, אווינגס ומריל (SOM)
## הערות שוליים

קטגוריה:טיינג'ין: גורדי שחקים
האגודה הישראלית לדיפלומטיה

**האגודה הישראלית לדיפלומטיה** היא עמותה שמטרתה חיזוק שירות החוץ והדיפלומטיה הישראלית. נשיאות האגודה משמשת כגוף הייצוגי העליון של העמותה ומכהנים בה אישי ציבור בעלי ניסיון בתחום הדיפלומטיה והמדינאות. היו"ר המכהן של האגודה הוא השגריר בדימוס פנחס (פיני) אביבי, לשעבר שגריר ישראל בטורקיה והמשנה למנכ"ל משרד החוץ.

## הקמה וחזון
האגודה הישראלית לדיפלומטיה נוסדה בשנת 2014 במטרה לחזק את הדיפלומטיה הישראלית ואת שירות החוץ, מתוך הכרה בחשיבותם הגוברת לביטחון המדינה ולרווחתה, נוכח ריבוי האתגרים שעמם מתמודדת מדינת ישראל בזירת יחסי החוץ והמורכבות הגדלה והולכת של המערכת הבינלאומית. על פי החזון שניסחו מייסדיה, האגודה שואפת להנחיל בקרב הציבור הישראלי את ההכרה בחשיבות העשייה הדיפלומטית לקיומה של מדינת ישראל ולעיצוב עתידה. במקביל, פועלת האגודה לטיפוח גאוות יחידה בקרב אנשי שירות החוץ והיא מהווה בית מקצועי וערכי עבור הדיפלומטים הישראלים לדורותיהם.

## מטרות האגודה
ממוזער|הנשיא התשיעי שמעון פרס מקבל את פרס הדיפלומטיה הישראלית לשנת תשע"ו. לצדו יו"ר האגודה הישראלית לדיפלומטיה, השגריר בדימוס פיני אביבי, ומנכ"ל משרד החוץ, ד"ר דורי גולד. כ"ט בנובמבר 2015
* לטפח את ההכרה בתפקידה החיוני של הדיפלומטיה המקצועית לביטחון הלאומי של מדינת ישראל, לרווחתה הכלכלית, לשירות הניתן לאזרחיה בחו"ל ולמעמדה בין העמים.
* להגביר את יעילותה והשפעתה של הדיפלומטיה הישראלית.
* להבטיח קיומם של סטנדרטים מקצועיים גבוהים בקרב כלל נושאי התפקידים בשירות החוץ.
* לפעול להגנת האינטרסים המקצועיים של הדיפלומטים הישראלים ולדאוג לרווחתם.

## כנס הדיפלומטיה הישראלית
האגודה מקיימת כנס שנתי, בו מוצגת פעילות האגודה לאורך השנה ונדונות סוגיות שונות הנוגעות לדיפלומטיה הישראלית ולאתגרים עמם היא מתמודדת. בכנס נוטלים חלק נבחרי ציבור, אישים מהציבוריות הישראלית ונציגי התקשורת, לצד שגרירים ודיפלומטים בעבר ובהווה. הכנס מהווה במה ציבורית ייחודית לבחינת מצבה של הדיפלומטיה הישראלית ולהגברת המודעות וההבנה בציבור לתפקידה החיוני של הדיפלומטיה לביטחון הלאומי. במסגרת הכנס, מוענק **פרס הדיפלומטיה הישראלית** על תרומה מיוחדת להתפתחות הדיפלומטיה הישראלית ולחיזוק מקצוע הדיפלומטיה.

זוכה פרס הדיפלומטיה הישראלית הראשון היה הנשיא התשיעי של מדינת ישראל, שמעון פרס.

בשנת 2018 זכה בפרס שר החוץ לשעבר משה ארנס. את הפרס העניקו לו ראש הממשלה ושר החוץ, בנימין נתניהו, יחד עם נשיא האגודה, השגריר פיני אביבי.

## מידע ומחקר
האגודה הישראלית לדיפלומטיה פועלת בשיתוף פעולה עם מוסדות אקדמיים, מכוני מחקר וארכיונים ממשלתיים ופרטיים להעשרת הידע והמחקר הנוגע להתפתחות המערך הדיפלומטי ויחסי החוץ של ישראל לאורך השנים. בנוסף, פועלת האגודה לאיסוף וריכוז ידע מדיפלומטים ישראלים בעבר ובהווה, שניסיונם המקצועי המצטבר וזיכרונותיהם מהווים מאגר ידע עצום וחסר תחליף להבנת הדיפלומטיה הישראלית והתפתחותה. האגודה מפרסמת מעת לעת את **מדד הדיפלומטיה הישראלית**, שבוחן ומנתח באמצעים כמותיים את התפתחות מערך יחסי החוץ של ישראל אל מול שינויים ואתגרים בזירה הבינלאומית.

## קישורים חיצוניים
* 
* 
* 
* מאמר על תערוכת "הגלוי והנסתר" בבלוג של ארכיון המדינה, 9 בדצמבר 2015
*  טקס הענקת פרס הדיפלומטיה הישראלית תשע"ח לפרופ' משה ארנס, באתר יוטיוב

## הערות שוליים

דיפלומטיה
קטגוריה:יחסים בין-לאומיים
סוספטיביליות מגנטית

באלקטרומגנטיות, **סוּסֶפְּטִיבִּילִיּוּת מגנטית, **או **רגישות מגנטית** (לטינית: , "פתוח"; לרוב תסומן ב- χ) היא מדד למגנטיות של חומר. הסוספטיביליות מציינת אם חומר מסוים נמשך לתוך שדה מגנטי או נהדף ממנו החוצה. מדידות קוונטיות של סוספטיביליות מספקות גם תובנות על מבנה של חומרים, הקשרים הכימיים בהם ורמות האנרגיה.

## הגדרה של עוצמת הרגישות

סוספטיביליות מגנטית היא קבוע חסר ממדים, המציין את מידת המגנטיות של חומר בתגובה להפעלת שדה מגנטי חיצוני. מונח קשור הוא **כושר התמגנטות** (magnetizability), היחס בין מומנט מגנטי וצפיפות השטף המגנטי. פרמטר קשור הוא חדירות, אשר מבטא את סך המגנטיזציה של חומר ועוצמתו.

את **עוצמת הסוספטיביליות המגנטית** הנפחית, \chi_V, מגדירים במערכת היחידות הבין-לאומית:

\chi_V= \frac{M}{H}

כאשר:
: M הוא מגנטיזציה של החומר (דיפול מגנטי ליחידת נפח), נמדד באמפר למטר.
: H הוא כוח השדה המגנטי, אשר גם נמדד באמפר למטר.

## קישורים חיצוניים

* 

## הערות שוליים

קטגוריה:מגנטיות
קטגוריה:גדלים פיזיקליים
המעבדה האוקיינוגרפית הסקוטית

ממוזער|טקסט=ויליאם ספירס ברוס, מייסד המעבדה האוקיינוגרפית הסקוטית, ב-1906, שהרבה במסעות באזורי אנטארקטיקה והחוג הארקטי, ועמד בראש המשלחת הסקוטית הלאומית לאנטארקטיקה בשנים 1902 עד 1904|ויליאם ספירס ברוס, מייסד המעבדה האוקיינוגרפית הסקוטית, ב-1906, שהרבה במסעות באזורי אנטארקטיקה והחוג הארקטי, ועמד בראש המשלחת הסקוטית הלאומית לאנטארקטיקה בשנים 1902 עד 1904
**המעבדה האוקיינוגרפית הסקוטית** (באנגלית: **Scottish Oceanographical Laboratory**) נוסדה ברחוב ניקולסון באדינבורו בשנת 1906. המייסד היה ויליאם ספירס ברוס, שהרבה במסעות באזורי אנטארקטיקה והחוג הארקטי ועמד בראש המשלחת הסקוטית הלאומית לאנטארקטיקה בשנים 1902 עד 1904. ברוס למד תחילה רפואה באוניברסיטת אדינבורו, אבל עבר למדעי הטבע והודות לניסיון הרב והמגוון שרכש, עשה לו שם כמדען קטבים. הוא אסף מספר רב של ממצאים בוטניים, ביולוגיים, זואולוגיים וגאולוגיים, לצד כמויות עתק של נתונים מטאורולוגיים ומגנטיים. המעבדה, שהוקמה באדינבורו בבית ברחוב ניקולסון, סיפקה מקום לבדיקה, אחסון או הצגה של חומרים אלה, משרד שבו יכול היה ברוס לעבוד על הרשומות המדעיות של המשלחת הסקוטית הלאומית, ובסיס לתכנון המשלחות הבאות.

הייתה זו שאיפתו של ברוס, שהמעבדה תתפתח למכון סקוטי לאומי לאוקיינוגרפיה. ישיבה כונסה לדון באפשרות זו במאי 1914, וההצעה זכתה לתמיכה משמעותית מצד מדענים סקוטיים מן השורה הראשונה. קמה ועדה מארגנת, אך הנושא נדחק הצידה עם פרוץ המלחמה באוגוסט 1914 ושוב לא עלה לדיון. בשנת 1919 נאלץ ברוס, מחמת שילוב של חוסר מימון עם בריאות מעורערת, לסגור את המעבדה, שאת ממצאיה השונים, הספרים ושאר החומרים שנאספו בה תרם לאוניברסיטת אדינבורו, להחברה הגאוגרפית המלכותית של סקוטלנד והמוזיאון המלכותי של סקוטלנד. מחלתו הסתיימה במוות בשנת 1921.

קטגוריה:סקוטלנד
קטגוריה:אנטארקטיקה: מגלי היבשת
קטגוריה:אוקיינוגרפיה
אנדרטת ויקטוריה (ליברפול)

**אנדרטת המלכה ויקטוריה** היא אנדרטה בסגנון נאו ברוק לזכרה של המלכה ויקטוריה המוצבת בכיכר דרבי בליברפול.

## מבנה
מרכזה של האנדרטה הוא פסל ברונזה בגובה 4.42 מטר של המלכה ויקטוריה, הנמצא בתוך מבנה פתוח בסגנון נאו גותי העשוי מאבן פורטלנד ומעליו כיפה תלויה. על הכיפה ארבעה פסלי דמות המסמלים ארבע תכונות המאפיינות את המלכה: צדק, חכמה, צדקה ושלום. בראש הכיפה פסל נוסף של דמות מכונפת המסמלת תהילה. מסביב לאנדרטה יש ארבעה פסלי ברונזה נוספים העוסקים בתחומים בהם התבלטה תקופת שלטונה של המלכה ויקטוריה: חינוך, תעשייה, חקלאות ומסחר. הפסל העוסק בחינוך מציג את דמותו של פרופסור סר אוליבר לודג' שהיה פיזיקאי ומתמטיקאי באוניברסיטת ליברפול ומאוחר יותר המנהל הראשון של אוניברסיטת ברמינגהאם. דמותו של לודג' אוחזת גירוסקופ.

מערכת פסלי הברונזה כולה, ובה בסך הכל 26 דמויות, נבנתה על ידי הפסל צ'ארלס ג'ון אלן. הנחת אבן הפינה לאנדרטה התקיימה ב-11 באוקטובר 1902 וחנוכתה התקיימה ב-27 בספטמבר 1906. אנדרטת המלכה ויקטוריה בליברפול היא מונומנט זיכרון חשוב של המלכה ויקטוריה ונחשבת לבניין רשום בדרגה שנייה על ידי ממשלת בריטניה. 

בשנת 2002 בעת פסטיבל האמנות הדו שנתי של ליברפול תחם האמן היפני, טאסורו באשי, את שטח האנדרטה והפך אותו למלון לו קרא: "וילה ויקטוריה". אורחים יכלו ללון באנדרטה בזמן הפסטיבל תמורת תשלום. 

## קישורים חיצוניים

* על האנדרטה ותמונות שלה. 

קטגוריה:ליברפול: מבנים
ויקטוריה
קטגוריה:הנצחת המלכה ויקטוריה
קטגוריה:אנגליה: מבנים רשומים דרגה II
עונת 2015/2016 בליגת העל הקטרית

**עונת 2015/2016 בליגת העל הקטרית** הייתה העונה ה-43 של ליגת העל הקטרית, והזוכה באליפות בעונה זו הייתה אל-ראיין.

## הקבוצות המשתתפות
* אום סלאל - אום סלאל מוחמד
* אל-אהלי - דוחה
* אל-גארפה - א-ריאן
* אל-ראיין - א-ריאן 
* אל-ג'ייש - דוחה
* אל-וכרה - אל וכרה
* א-סד - דוחה
* א-סאיליה - א-ריאן
* אל-ערבי - דוחה 
* אל-ח'ור - אל-ח'ור
* אל-ח'ראייטיאת - אל-ח'ור 
* לחוויאה - דוחה
* מסאימיר - מסאימיר
* קטר - דוחה

## טבלת הליגה

## קישורים חיצוניים
* 
* STARS LEAGUE

קטגוריה:תחרויות כדורגל ב-2015
קטגוריה:תחרויות כדורגל ב-2016
קטגוריה:עונות בליגת העל הקטרית
קטגוריה:2015 באסיה
קטגוריה:2016 באסיה
האני אל-מולקי

**האני אל-מולקי** (בערבית: **هاني الملقي**; נולד ב-15 באוקטובר 1951) הוא פוליטיקאי ירדני שכיהן כראש ממשלת ירדן מיוני 2016 עד יוני 2018. טרם מינויו לראש הממשלה בידי המלך עבדאללה השני, כיהן כשר במספר משרדי ממשלה, כדיפלומט בשירות ירדן, וכממונה על רשות האזור הכלכלי המיוחד בעקבה.

## ראשית חייו
אל-מולקי נולד בעמאן בירת ירדן ב-1951. אביו, פאוזי אל-מולקי, כיהן כראש ממשלת ירדן בשנים 1953–1954. ב-1974 סיים לימודי תואר ראשון בהנדסת ייצור באוניברסיטת קהיר. בעל תואר שני ותואר שלישי מהמכון הפוליטכני רנסלר שבמדינת ניו יורק.

## קריירה ציבורית
אל-מולקי שימש כשגריר ירדן במצרים וכנציגה של ירדן בליגה הערבית. כיהן בממשלות ירדן בתפקידי שר, במשרדי המים, האנרגיה, האספקה, התעשייה והחוץ.

היה שותף בצוותי המשא ומתן בין ישראל לבין ירדן, שהובילו לחתימה על הסכם השלום בין ישראל לירדן ב-1994. בתקופת כהונתו כשר החוץ ידעה ירדן חיכוכים דיפלומטיים עם שכנותיה עיראק וערב הסעודית. בהמשך מונה אל-מולקי ליועץ המלך לענייני מדע, ולאחר מכן לחבר בסנאט הירדני, הבית העליון של הפרלמנט הירדני. ב-9 בפברואר 2011 מונה לשר המסחר והתעשייה, וב-9 בנובמבר 2014 מונה לאחראי על רשות האזור הכלכלי המיוחד בעקבה.

### ראש ממשלת ירדן
ב-29 במאי 2016 מונה לראש ממשלת ירדן, וב-1 ביוני 2016 הושבעה ממשלתו. ב-25 בספטמבר 2016 התפטרה ממשלתו לאחר ארבעה חודשי כהונה, זמן קצר לאחר עריכת בחירות לפרלמנט במדינה, שהביאו לשיבתה של תנועת האחים המוסלמים לפרלמנט. מלך ירדן קיבל את התפטרות הממשלה, והטיל על אל-מולקי להרכיב ממשלה חדשה.

העלאת החוב הציבורי הירדני הובילה את אל-מולקי ב-2016 למשא ומתן על הלוואה בהיקף של 732 מיליון דולר מקרן המטבע הבינלאומית, שתביא לירידת החוב הציבורי של ירדן מכ-95% לכ-77% ב-2021. בשל כך, אל-מולקי אישר תוכנית צנע אשר העלתה מחירים על מספר מצרכי מזון בשנים 2016–2017, מה שהפך אותו למאוד לא-פופולרי בארצו.

ב-30 במאי 2018 התקיימה שביתה כללית בירדן כמחאה על מדיניותו של אל-מולקי. למחרת העלתה ממשלתו את מחירי הדלק והחשמל בתגובה לעליית מחירי הנפט הבינלאומיים, דבר שהביא להחרפת ההפגנות. המלך עבדאללה השני התערב ב-1 ביוני והורה על הקפאת העלאות המחירים. ממשלתו של מולקי הסכימה, אך אמרה כי ההחלטה תעלה לאוצר המדינה כ-20 מיליון דולר. למרות ההקפאה, נמשכו ההפגנות הנרחבות בעקבות חוק המס. ב-4 ביוני 2018, אל-מולקי התפטר מתפקידו כראש ממשלה בעקבות המחאה.

## קישורים חיצוניים

* 

## הערות שוליים

קטגוריה:ראשי ממשלת ירדן
קטגוריה:ילדי מנהיגי מדינות
קטגוריה:דיפלומטים ירדנים
קטגוריה:שרי ההגנה של ירדן
קטגוריה:שרי החוץ של ירדן
קטגוריה:שרי תעשייה ומסחר
קטגוריה:שרי אנרגיה
קטגוריה:שגרירי ירדן במצרים
קטגוריה:בוגרי אוניברסיטת קהיר
קטגוריה:בוגרי המכון הפוליטכני רנסלר
קטגוריה:ירדנים ממוצא סורי
קטגוריה:ילידי 1951
הקורפוס ה-63 (ורמאכט)

**הקורפוס ה-63** (בגרמנית: **LXIII. Armeekorps**) היה קורפוס של הורמאכט במהלך מלחמת העולם השנייה.

## היסטוריה
הקורפוס הוקם ב-14 בנובמבר 1944 בשם "הקורפוס ה-63", והועמד תחת פיקוד ארנסט דהנר. ב-17 בנובמבר 1944 החליפו גוסטב ההנה, וב-24 בנובמבר החליפו פרידריך אוגוסט שק. הקורפוס לחם תחת פיקוד הארמייה ה-19 באלזס, ובפברואר 1945 הוכפף הקורפוס תחת פיקוד ארמיית הצנחנים הראשונה בהולנד. לאחר מכן לחם הקורפוס בקרבות בגרמניה, עד לכניעת כל כוחות קבוצת ארמיות B בכיס הרוהר, ב-18 באפריל 1945.

## מפקדים
* ארנסט דהנר (14 בנובמבר 1944 - 17 בנובמבר 1944)
* גוסטב ההנה (17 בנובמבר 1944 - 24 בנובמבר 1944)
* פרידריך אוגוסט שק (24 בנובמבר 1944 - 13 בדצמבר 1944)
* אריך אברהם (13 בדצמבר 1944 - 18 באפריל 1945)

## קישורים חיצוניים
* הקורפוס ה-63 באתר lexikon-der-wehrmacht בגרמנית

קטגוריה:זירת מערב אירופה במלחמת העולם השנייה 
63